Dragi učenici, pozdravljam vas na početku šestog tjedna na daljinu pozdravom: Isus je uskrsnuo, aleluja!

***Pomolimo se:***  Vjerujem (…) I u jednoga Gospodina Isusa Krista, jedinorođenoga Sina Božjega. Rođenog od Oca prije svih vjekova. Boga od Boga, svjetlo od svjetla, pravoga Boga od pravoga Boga. Rođena, ne stvorena, istobitna s Ocem, po kome je sve stvoreno. Koji je radi nas ljudi i radi našega spasenja sišao s nebesa. I utjelovio se po Duhu Svetom od Marije Djevice: i postao čovjekom. Raspet također za nas: pod Poncijem Pilatom mučen i pokopan. I uskrsnuo treći dan, po Svetom Pismu. I uzašao na nebo: sjedi s desne Ocu. I opet će doći u slavi suditi žive i mrtve, i njegovu kraljevstvu neće biti kraja.

***Promisli***

Zamisli da se Isus pojavi onakav kakav je bio u Galileji i u Jeruzalemu, da počne svijetom obilaziti i propovijedati i dođe u tvoje mjesto, u Samobor. Zamisli da je došao na trg i počeo propovijedati.

* Da li bi ga došao vidjeti i čuti što govori? Zašto?
* Što te najviše zanima vidjeti ili čuti od Isusa?
* Da li bi mu se osobno obratio? Ako da, što bi mu rekao? Ako ne, zašto ne?
* Da li bi ga pozvao kod sebe doma? Zašto da/ne?
* Da ti u jednom trenutku postavi pitanje: Što misliš o meni? Tko sam ja? Što bi mu odgovorio?

***Zapiši*** naslov: Tko je Isus Krist za mene?

Nakon što smo se više školskih sati družili s Isusom, upoznali njegov nauk o Ocu nebeskom i njegovu kraljevstvu, njegovu ljubav u ophođenju sa ljudima u potrebi, spoznali njegovu nevjerojatnu ljubav u odricanju od svoga života zbog našeg spasenja na križu, te silu i snagu u događaju uskrsnuća, Isus nama, osobno, postavlja pitanje: Tko sam ja? Tko sam ja za tebe? Vjeruješ li u mene? Koliko sam prisutan u tvome životu?

***Pročitaj*** u udžbeniku na str. 128. tekst dolje lijevo, u pravokutniku: *„On, trajni lik Božji…“*; zatim tekst na str. 129. u gornjem, desnom pravokutniku: „Vjerujem u Boga, onakva…“; i tekst na str. 131. u desnom pravokutniku: *„Ako si nesretan…“.*

Zadatak:

Dakle, nakon svega što smo čuli, vidjeli, upoznali o Isusu, Isus ti postavlja pitanje: Tko sam ja za tebe?

***Napiši*** sastavak na temu: Tko je za mene Isus Krist? *(sedam i više rečenica)*

Sastavak ocjenjujem u stvaralačko izražavanje.

Sastavak pošaljite u chat ili na mail: perina.bebic@skole.hr

 Rok: do iduće zadaće, dakle, tjedan dana.

***Pomolimo se***: Slava Ocu

Neka vas dobri Bog blagoslovi, čuva od svakog zla, podari vam mir i sigurnost i pomogne u svim vašim potrebama 😊

Vjeroučiteljica 😊